Rikunarita-ORG/Wikinium huggingface dataset:
# தி வாசிங்டன் போஸ்ட்

தி வாஷிங்டன் போஸ்ட்
The Washington Post| "Democracy Dies in Darkness" |
| வகை | நாளிதழ் |
| வடிவம் | விரிதாள் |
| உரிமையாளர்(கள்) | டபிளுயூபி கம்பெனி எல்எல்சி (நாஷ் ஹோல்டிங் எல்எல்சி) (ஜெப் பெசோஸ்) |
| நிறுவுனர்(கள்) | ஸ்டில்சன் ஹட்சின்ஸ் |
| வெளியீட்டாளர் | ஃப்ரெட் ரியான் |
| ஆசிரியர் | மார்ட்டின் பரோன் |
| எழுத்துப் பணியாளர்கள் | Approx. 740 journalists |
| நிறுவியது | திசம்பர் 6, 1877 (1877-12-06) |
| மொழி | ஆங்கிலம் |
| தலைமையகம் | * 1301 K Street NW
* Washington, D.C.
 |
| விற்பனை | * 474,767 daily
* 838,014 Sunday

 (as of 2013 மார்ச்) |
| ISSN | 0190-8286  |
| OCLC எண் | 2269358  |
| இணையத்தளம் | washingtonpost.com |
| நாடு | அமெரிக்க ஐக்கிய நாடு |

தி வாஷிங்டன் போஸ்ட் (The Washington Post) என்பது அமெரிக்க நாளிதழ் ஆகும். இது 1877 இல் துவக்கப்பட்டு, வாசிங்டன், டி. சி.யில் இருந்து வெளியிடப்படுகிறது.

அமெரிக்காவின் தலைநகரில் அமைந்துள்ள இந்த செய்தித்தாள் தேசிய அரசியலுக்கு முக்கியத்துவம் கொடுக்கிறது. இது வாசிங்டன், டி. சி., மேரிலாந்து, வர்ஜீனியா பகுதிகளில் இருந்து பதிப்புகள் வெளியிடப்படுகின்றன. இது விரிதாளாக பிரசுரிக்கப்படுகிறது.

இந்த செய்தித்தாள் 47 புலிட்சர் பரிசுகளை வென்றுள்ளது. 2008 ஆம் ஆண்டில் வழங்கப்பட்ட ஆறு தனித்திறன் புலிட்சர்களும் இதில் அடங்கும், 2002 ஆம் ஆண்டில் தி நியூயார்க் டைம்ஸ் ஏழு விருதுகள் பெற்றது. ஒரு ஆண்டில் ஒரே ஒரு செய்தித்தாளுக்கு வழங்கப்பட்ட மிக உயர்ந்த எண்ணிக்கையிலான பரிசுகளில் இது இரண்டாவது இடத்தைப் பிடித்தது. போஸ்ட் பத்திரிகையாளர்கள் 18 நிமேன் பெல்லோஷிப்ஸையும் 368 வெள்ளை மாளிகை செய்தி ஒளிப்பட சங்க விருதுகளையும் பெற்றுள்ளனர். 1970 களின் முற்பகுதியில், செய்தித்தாள் வரலாற்றில் மிக பிரபலமான புலனாய்வு, நிருபர்களான பாப் உட்வார்ட் மற்றும் கார்ல் பெர்ன்ஸ்டைன் ஆகியோர் அமெரிக்க பத்திரிகையாளர்களுக்கு 'வாட்டர்கேட் ஊழல்' என்று அறியப்பட்ட விசாரணைக்கு தலைமைத் தாங்கினர்; இந்த பத்திரிக்கை அந்த ஊழலை வெளிக்கொண்டு வந்ததால் ஜனாதிபதி ரிச்சர்ட் நிக்சன் பதவிவிலகும் நிலை ஏற்பட்டது.

2013 ஆம் ஆண்டில், அதன் நீண்டகால உரிமையாளர் குடும்பமான, கிரஹாம் குடும்பமானது செய்தித்தாள் நிறுவனத்தை அமேசான்.காம் நிறுவனர் ஜெப் பெசோசுக்கு 250 மில்லியன் டாலர் விலைக்கு விற்றது.

## வரலாறு

*தி வாஷிங்டன் போஸ்ட்* பத்திரிக்கை 1877 ஆம் ஆண்டு அமெரிக்காவின் தலைநகரமான வாஷிங்டன் நகரத்தில் ஸ்டில்சன் ஹட்சின்ஸ் என்பவரால் தொடங்கப்பட்டது. பத்திரிக்கை துவங்கிய பிறகு, 1889 முதல் 1933 வரை, பலரிடம் கைமாறி யூஜீன் மேயர் என்பவரிடம் வந்து சேர்ந்தது. 1946 இல், அவர் பத்திரிகையைத் தன் மருமகன் பிலிப் கிரஹாமிடம் ஒப்படைத்தார்.

பிலிப் கிரஹாம் தலைமையில் பத்திரிக்கை வெளிவந்து கொண்டிருந்தது. சிறிது காலத்துக்குப் பிறகு, மன அழுத்த நோயால் பாதிக்கப்பட்ட கிரஹாமால் பத்திரிகையின் மீது தனது கவனத்தைச் செலுத்த இயலாத நிலை ஏற்பட்டு பத்திரிக்கை சரிவை சந்திக்கத் தொடங்கியது. 1963 இல் கிரஹாம் தற்கொலை செய்துகொண்டதால், பத்திரிகை கிரஹாமின் மனைவி கேத்தரின் கிரஹாமின் கைகளில் வந்து சேர்ந்து பின் தலை நிமிர்ந்தது. அதன் பிறகு அவர்களின் குடும்ப சொத்தாக இருந்த இந்த இதழ் அக்கடும்பத்தால் 2013 ஆம் ஆண்டில், அமேசான்.காம் நிறுவனர் ஜெப் பெசோசுக்கு விற்கப்பட்டது.

## ஆட்குறைப்பு

இந்நிறுவனத்தில் 800-க்கும் மேற்பட்ட பத்திரிகையாளர்கள் பணியாற்றினர். இந்நாளிதழின் விற்பனை கடந்தாண்டில் 1 லட்சம் பிரதிகளுக்கு கீழ் குறைந்தது. நிதி நெருக்கடி காரணமாக இவர்களில் 300க்கும் மேற்பட்டோரை வாஷிங்டன் போஸ்ட் பணி நீக்கம் செய்துள்ளது.

## மேற்கோள்கள்
# வேரடி அமைப்புகள்

**வேரடி அமைப்புகள்** என்பது ஒரு குமுகத்தில் தன்னியல்பாக தோன்றி, மக்களோடு நேரடித் தொடர்புகளைப் பேணி, அவர்களாலேயே நிர்வாகிக்கப்பட்டு நெறிப்படுத்தப்படும் அமைப்புக்களை அல்லது இயக்கங்களைக் குறிக்கிறது. இந்த அமைப்புகளை கட்சி, சமயம், அரசு போன்ற மரபு சார்ந்த அதிகார கட்டமைப்புகளில் இருந்து உருவாகும் அமைப்புகளில் இருந்து வேறுபடுத்தி காட்டலாம். பல அமைப்புகள் வேரடி அமைப்புகளாகத் தொடங்கி பின்னர் நிறுவனப்படுத்தப்பட்டு, மரபுசார் அதிகார அமைப்புகளை ஒத்த அமைப்புகளாக மாறுவது உண்டு.

வேரடி அமைப்புகள் பல்வேறு நோக்கங்களுக்காக தொடங்கப்படுவதுண்டு.

## மேற்கோள்கள்
# ஐக்கிய அமெரிக்க மூப்பவை

| ஐக்கிய அமெரிக்க மூப்பவை |
| --- |
| 117ஆவது ஐக்கிய அமெரிக்கப் பேரவை |
| ஐ. அ. முப்பவையின் சின்னம் |
| ஐ.அ. மூப்பவையின் கொடி |
| வகை |
| வகை | மேலவை (ஐக்கிய அமெரிக்கப் பேரவை)  |
| ஆட்சிக்காலம் | None |
| வரலாறு |
| புதிய கூட்டத்தொடர் தொடக்கம் | சனவரி 3, 2019 (2019-01-03) |
| தலைமை |
| தலைவர் | கமலா ஆரிசு (ம) ஜனவரி 20, 2021 முதல்  |
| இடைக்காலத் தலைவர் | பாட்ரிக் லெய்கி (ம) ஜனவரி 20, 2021 முதல்  |
| பெரும்பான்மைத் தலைவர் | சக் சூமர் (ம) ஜனவரி 20, 2021 முதல்  |
| சிறுபான்மைத் தலைவர் | மிட்ச் மெக்கோன்னல் (கு) ஜனவரி 20, 2021 முதல்  |
| கட்டமைப்பு |
| உறுப்பினர்கள் | 100 |
|  |
| அரசியல் குழுக்கள் | **பெரும்பான்மை (50) மக்களாட்சி (48)
* தன்விருப்பம் (2)

*சிறுபான்மை (50)'** குடியரசு (50)
 |
| ஆட்சிக்காலம் | 6 ஆண்டுகள் |
| தேர்தல்கள் |
| வாக்களிப்பு முறை | First-past-the-post |
| அண்மைய தேர்தல் | நவம்பர் 3, 2020 |
| அடுத்த தேர்தல் | நவம்பர் 8, 2022 |
| கூடும் இடம் |
|  |
| மூப்பவை கூடம் ஐக்கிய அமெரிக்க சட்டமன்றக் கட்டிடம் வாசிங்டன், டி. சி. ஐக்கிய அமெரிக்கா |
| வலைத்தளம் |
| www.senate.gov |

**ஐக்கிய அமெரிக்க மூப்பவை** அல்லது **செனட்** (ஆங்கிலம்: United States Senate) என்பது அமெரிக்க ஐக்கிய அமெரிக்கப் பேரவையின் மேலவையாகும். இங்கு ஐக்கிய அமெரிக்காவின் 50 மாகாணங்கள் ஒவ்வொன்றிலிருந்தும் இரண்டு உறுப்பினர்கள் என்று மொத்தம் 100 உறுப்பினர்கள் உள்ளனர். ஒரு செனட்டர் ஆறு ஆண்டுகளுக்கு பதவியில் இருப்பார். 1/3 பகுதி செனட்டர்களின் பதவிகளுக்கு இரண்டு ஆண்டுகளுக்கு ஒருமுறை தேர்தல் நடக்கும். 1789 முதல் 1913 வரை செனட் உறுப்பினர்கள் அந்தந்த மாகாண சட்டமன்றங்களால் நியமிக்கப்பட்டு வந்தனர். 1913இல் 17ஆவது சட்டத்திருத்தம் நடைமுறைக்கு வந்த பிறகு, செனட் உறுப்பினர்கள் மக்களால் நேரடியாகத் தேர்ந்தெடுக்கப்படுகின்றனர்.

அரசியலமைப்பின் முதலாம் கட்டுரையின் படி கீழவையவிட மேலவையில் சில உரிமைகள் உள்ளன.

## குறிப்புகள்

## மேற்கோள்கள்
# விக்கிமூலம்

விக்கிமூலம்|  |
| பன்மொழி விக்கிமூலம் இணையதளத்தின் முதற்பக்கம் |
| வலைத்தள வகை | மூல உரைகளின் நூலகம் |
| உரிமையாளர் | விக்கிமீடியா நிறுவனம் |
| உருவாக்கியவர் | பயனரால் உருவாக்கப்பட்டது |
| மகுட வாசகம் | the free library |
| பதிவு செய்தல் | விருப்பத்திற்குரியது |
| வெளியீடு | நவம்பர் 23, 2003 |
| அலெக்சா நிலை | ▼ 6,150 (September 2011) |
| உரலி | wikisource.org |

**விக்கிமூலம்** (*Wikisource*) ஓர் இலவச இணைய நூலகம் ஆகும். விக்கிமீடியா அறக்கட்டளை நடத்தும் விக்கித் திட்டங்களுள் இதுவும் ஒன்று. இது கட்டற்ற உள்ளடக்கம் (பகிர்வுரிமம்) கொண்ட மூல நூல்களின் இணையத் தொகுப்பாகும்.

## இவற்றையும் பார்க்கவும்

* விக்கிப்பீடியா
* விக்சனரி
* விக்கி மேற்கோள்
* விக்கிநூல்கள்
* விக்கி செய்திகள்
* விக்கியினங்கள்
* விக்கிமீடியா பொது
* மேல்-விக்கி
* விக்கிப்பயணம்

## மேற்கோள்கள்
# கூட்டு நிறுவனம்

**கூட்டு நிறுவனம்** என்பது அந்தந்த நாட்டின் சட்டங்களின் படி சில சிறப்புச் சலுகைகள் மற்றும் பொறுப்புகள் கொண்ட ஒர் அமைப்பு ஆகும். இவற்றில் பல வகை உண்டு. பெரும்பாலும் வணிகப் பயன்பாட்டிற்கு தொடங்கினாலும் சில அரசு அமைப்புகளும் இதன் கீழ் அடங்கும். வரையறுக்கபட்ட பொறுப்பு கொண்ட அமைப்பான இதில் கூட்டு நிறுவனம் தோல்வியுற்றால் அதன் தொழிலாளிகளும் முதலீட்டாளர்களும் அதற்குப் பொறுப்பாக மாட்டார்கள்.

இயல்பான மனிதர்கள் அல்ல என்றாலும் கூட்டு நிறுவனங்கள் இயல்பான மனிதர்கள் போன்ற உரிமைகள் மற்றும் பொறுப்புகளை சட்டம் மூலம் அங்கீகாரம் பெற்றிருக்கிறது.
# இலாபம்

கணக்கீட்டில் **இலாபம்** (ஒலிப்பு) எனப்படுவது ஒரு பொருளின் அல்லது சேவையின் விலைக்கும் அப்பொருளுடன் அல்லது சேவையுடன் தொடர்புபட்ட அனைத்து கிரயங்களுக்கும் இடையிலான வித்தியாசம் ஆகும்.

## வரையறை

பொது வழக்கில் பலதரப்பட்ட இலாப அளவீடுகள் உள்ளன.

**மொத்த இலாபம்**  எனப்படுவது விற்பனை வருமானத்திலிருந்து விற்கப்பட்ட பொருளின் கிரயத்தை நீக்கினால் பெறபடுவதாகும். மேலும் மொத்தலாபமானது பொதுச் செலவீனங்கலான ஆராய்ச்சி அபிவிருத்தி செலவீனங்கள், விற்பனை சந்தைபடுத்தல் செலவீனங்கள், வட்டி, வரி போன்றவற்றையும் உள்ளடக்கயுள்ளது.

**செயற்பாட்டு இலாபம்**  செயற்பாட்டு இலாபமானது விற்பனை வருமானத்திலிருந்து அனைத்து செயற்பாட்டு செலவுகளையும் நீக்கினால் பெறபடுவதாகும். இது வட்டி வரிக்கு முன்னரான இலாபம் எனவும் கூறப்படும்.

**(தேறிய) வரிக்கு முன்னரான இலாபம்** செயற்பாட்டு இலாபத்திலிருந்து வட்டிச் செலவை நீக்கினால் பெறபடுவதாகும். மேலும் இது தேறிய செயற்பாட்டு இலாபம் எனவும் கூறப்படும்.

**தேறிய இலாபம்** தேறிய இலாபமானது வரிக்கு பின்னான இலாபதிட்கு சமனானது.

## மேற்கோள்கள்
# அரசு சார்பற்ற அமைப்பு

**அரசு சார்பற்ற அமைப்பு** அல்லது *அரசு சாரா தொண்டு நிறுவனம்* (Non-governmental organization **NGO**) என்பது தனியாரால் அல்லது அரச பங்களிப்பு அல்லது சார்பற்று சட்டப்படி உருவாக்கப்படுகின்ற அமைப்புக்களாகும். அரசினால் முழுமையாக அல்லது பகுதியாக நிதியளிக்கப்படும் அமைப்புகள் தங்கள் அரசு சார்பின்மையைக் காத்துக் கொள்வதற்காக அரசுக்குத் தமது அமைப்பில் எவ்வித உறுப்புரிமையும் அளிப்பதில்லை.

பல்வேறு நாடுகளில் தேசிய அளவிலும், உலக அளவிலும் பல அரசு சார்பற்ற அமைப்புகள் இயங்கி வருகின்றன. உலக அளவில் 40,00,000 அரசு சார்பற்ற அமைப்புகள் இயங்குவதாக மதிப்பிடப்பட்டுள்ளது. தேசிய அளவில் இயங்குபவை இவற்றைவிட மிகவும் கூடுதலாகும். ரஷ்யாவில் சுமார் 4,00,000 அரசு சார்பற்ற அமைப்புக்களும், இந்தியாவில் 32,00,000 (32 இலட்சம்) அமைப்புக்களும் இருப்பதாகக் கூறப்படுகின்றது. இந்தியாவின் மருத்துவமனைகளில் உள்ள படுக்கைளைவிட கூடுதலாக அரசு சாரா தொண்டு நிறுவனங்கள் இயகுவதாகவும், நகர்புறங்களில் 1,000 மக்களுக்கு 4 அரசு சார்பற்ற அமைப்புகளும்; கிராமப்புறங்களில் 1,000 நபர்களுக்கு 2.3 தொண்டு நிறுவனகள் இயங்குகிறது. அரசுத் துறை மற்றும் தனியார் துறைக்கு அடுத்து அரசு சார்பற்ற அமைப்புகள் மூன்றாம் துறையாக விளங்குகிறது.

## வரலாறு

அனைத்துலக அரசு சார்பற்ற அமைப்புக்களின் வரலாறு 19 ஆம் நூற்றாண்டின் நடுப் பகுதியிலிருந்து தொடங்குகின்றது எனலாம். இவை அடிமை ஒழிப்பு இயக்கம், பெண்கள் துன்பங்களுக்கு எதிரான இயக்கம் போன்றவை தொடர்பில் முக்கியமானவையாக இருந்தன. உலக ஆயுதக் களைவு மகாநாட்டுக் காலத்தில் இவற்றின் முக்கியத்துவம் உச்சக் கட்டத்தை எட்டியது எனலாம். எனினும் அரசு சார்பற்ற அமைப்பு என்னும் பெயர் 1945 ஆம் ஆண்டில் ஐக்கிய நாடுகள் அவையின் தோற்றத்துக்குப் பின்னரே பெரிய அளவில் பயன்பாட்டுக்கு வந்தது. ஐக்கிய நாடுகள் அவைப் பட்டயத்தின் அத்தியாயம் 10 பிரிவு 71, அரசோ அல்லது உறுப்பு நாடுகளோ அல்லாத அமைப்புகள் ஆலோசனை வழங்கும் அமைப்புக்களாகக் குறிக்கப்பட்டுள்ளன.

## கண்காணிப்புகள்

இந்திய அரசு மற்றும் மக்களின் நலன் மற்றும் வளர்ச்சி திட்டகளுக்கு எதிராக செயல்படும் அரசு சார்பற்ற தொண்டு நிறுவனங்களின் பதிவை நீக்க 2010 வெளிநாட்டு நிதியுதவி (ஒழுங்குமுறை) சட்டத்தின் கீழ் இந்திய அரசுக்கு அதிகாரம் வழங்கப்பட்டுள்ளது. இச்சட்டத்தின் கீழ் இது வரை 4,470 அரசு சாரா தொண்டு நிறுவனங்களின் பதிவை இந்திய அரசு நீக்கி தடைசெய்துள்ளது.

## இதனையும் காண்க

* வெளிநாட்டு நிதியுதவி (ஒழுங்குமுறை) சட்டம், 2010

## மேற்கோள்கள்

## வெளி இணைப்புகள்

* Business Is the Best NGO பரணிடப்பட்டது 2011-09-05 at the வந்தவழி இயந்திரம்
* NGO Accountability
* The Big Scam of NGO's பரணிடப்பட்டது 2010-06-15 at the வந்தவழி இயந்திரம்
* NGOs of India
* NGO - The Rise of third sector
* எங்கெங்கு காணினும் என்.ஜி.ஓ..!
* அரசு சார்பற்ற அமைப்புகளின் வரலாறு - கானொளி
# தன்னார்வப் பணி

**தன்னார்வப் பணி**, அல்லது தொண்டுப் பணி என்பது பண கைமாறு இல்லாமல் ஒரு நோக்கத்துக்காக, அல்லது கொள்கைக்காக தமது உழைப்பை வழங்குவதாகும். உறவினர்களுக்கு உதவுவது முதல், அமைப்புகளில், படைத்துறையில் இணைந்து செயற்படுவது வரை பல்வேறு முறைகளில் தன்னார்வப் பணிகள் செய்யப்படுகின்றன. ஒரு பணி தன்னார்வப் பணி என்பதால், அப் பணியின் விளைவு நோக்கம் குறித்து முடிவுகள் எடுக்க முடியாது. பல்வேறு கெட்ட செயல்களும் பண கைமாறு இல்லாம செய்யப்படுகிறன என்பது குறிப்பிடத்தக்கது.

## மேற்கோள்கள்
# வியாபாரம்

**வியாபாரம்** என்பது நுகர்வோருக்கு பொருட்கள் மற்றும் சேவைகளை அளிக்கும் நடவடிக்கைகள் ஆகும்.

வியாபாரங்கள் முதலாளித்துவ பொருளாதாரங்களில் மேலோங்கியதாய், அனேகமானோர் தனியார் சொந்தமானதாக வாடிக்கையாளர்களுக்கு பொருட்களையும் சேவைகளையும் வழங்கி, பதிலுக்கு பொருட்கள், சேவைகள் அல்லது பணத்தை பறிமாறிக் கொள்கின்றனர். வியாபாரங்கள் சமூக இலாப நோக்கற்ற தொழில் முயற்சியாகவோ அல்லது அரசுக்குச் சொந்தமான பொதுத்#வழிமாற்று[[]] தொழில் முயற்சியாகவோ இருந்து குறிப்பிட்ட சமூகத்தையும் பொருளாதார நோக்கங்களையும் இலக்குக்கு உட்படுத்தலாம்.

## இவற்றையும் பார்க்க

* கணக்கியல்
	+ கணக்கியல் தலைப்புக்களின் பட்டியல்
* விளம்பரம்
* வங்கி
* வணிக நெறிமுறைகள்
* மேலாண்மைப் பள்ளி
* முதலாளித்துவம்
* நிறுவனம் (வணிகம்)
* தொழில் நிறுவனங்கள்
* கூட்டு நிறுவனம்
* கூட்டுறவு
* பொருளியல்
* இலத்திரனியல் வர்த்தகம்
* தொழில் முனைவு
* நிதியியல்
* மனித வளம்
* நலம்
* தொழிற்றுறை
* புத்தாக்கம்
* காப்பீடு
* அறிவுசார் சொத்துரிமை
* பன்னாட்டு வணிகம்
* முதலீடு
* வேலைவாய்ப்பின்மை
* உழைப்பு (பொருளியல்)
* மேலாண்மை
* நிர்வாகத்திற்கான தகவல் முறைமை
* உற்பத்தி
* சந்தைப்படுத்தல்
* பணம்
* காப்புரிமம்
* கூட்டாண்மை
* அசையாச் சொத்து
* தனியுடைமை
* வர்த்தக உத்தி
* வரி

## உசாத்துணை

* பொதுவகத்தில் Business தொடர்பாக ஊடகக் கோப்புகள் உள்ளன.